Document ID: 32008R0502

KOMISIJAS REGULA (EK) Nr. 502/2008
(2008. gada 5. jūnijs),
ar ko groza I, II un IX pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 19. pantu,
tā kā:
(1)
Kopīgie noteikumi konkrētu tekstilizstrādājumu importam no trešām valstīm būtu jāatjaunina, ņemot vērā vairākas jaunākās tendences.
(2)
Ukraina 2008. gada 16. maijā kļuva par Pasaules Tirdzniecības organizācijas pilntiesīgu locekli.
(3)
Daži veiktie grozījumi Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu (2) attiecas arī uz konkrētiem kodiem Regulas (EEK) Nr. 3030/93 I pielikumā.
(4)
Tādēļ attiecīgi jāgroza Regula (EEK) Nr. 3030/93.
(5)
Šajā regulā paredzētie pasākumi ir saskaņā ar Tekstilpreču komitejas atzinumu, kas izveidota saskaņā ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulas (EEK) Nr. 3030/93 I, II un IX pielikumu groza, kā noteikts šīs regulas pielikumos.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2008. gada 16. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 5. jūnijā

Labels: 1
5
13
3
18